CELEX: 32017R1907
Language: lt
Date: 2017-10-18 00:00:00
Title: 2017 m. spalio 18 d. Komisijos įgyvendinimo reglamentas (ES) 2017/1907 dėl leidimo naudoti Lactobacillus plantarum (KKP/593/p ir KKP/788/p) ir Lactobacillus buchneri (KKP/907/p) preparatą kaip galvijų ir avių pašarų priedą (Tekstas svarbus EEE. )

19.10.2017   
               
               
                  LT
               
               
                  Europos Sąjungos oficialusis leidinys
               
               
                  L 269/36
               
            KOMISIJOS ĮGYVENDINIMO REGLAMENTAS (ES) 2017/1907
      2017 m. spalio 18 d.
      dėl leidimo naudoti Lactobacillus plantarum (KKP/593/p ir KKP/788/p) ir Lactobacillus buchneri (KKP/907/p) preparatą kaip galvijų ir avių pašarų priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:
      
                  (1)
               
               
                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
               
            
                  (2)
               
               
                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti dviejų Lactobacillus plantarum padermių (KKP/593/p ir KKP/788/p) ir Lactobacillus buchneri (KKP/907/p) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
               
            
                  (3)
               
               
                  prašymas pateiktas dėl leidimo naudoti Lactobacillus plantarum (KKP/593/p ir KKP/788/p) ir Lactobacillus buchneri (KKP/907/p) preparatą kaip galvijų ir avių pašarų priedą, skirtiną prie priedų kategorijos „technologiniai priedai“;
               
            
                  (4)
               
               
                  Europos maisto saugos tarnyba (toliau – Tarnyba) 2013 m. gruodžio 4 d. nuomonėje (2) padarė išvadą, kad siūlomomis naudojimo sąlygomis Lactobacillus plantarum (KKP/593/p ir KKP/788/p) ir Lactobacillus buchneri (KKP/907/p) preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas gali padėti pagerinti iš lengvai, vidutiniškai ir sunkiai silosuojamų medžiagų gaminamo siloso gamybą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
               
            
                  (5)
               
               
                  
                     Lactobacillus plantarum (KKP/593/p ir KKP/788/p) ir Lactobacillus buchneri (KKP/907/p) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;
               
            
                  (6)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „technologiniai priedai“ ir funkcinei grupei „siloso priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. spalio 18 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 268, , p. 29.
      
      
         (2)  EFSA Journal ; 12(1):.
      
         PRIEDAS
         
                     Priedo identifikavimo numeris
                  
                  
                     Priedas
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Priedo KSV/kg šviežios medžiagos
                  
               
                     
                        Technologiniai priedai: siloso priedai
                     
                  
               
                     1k20754
                  
                  
                     
                        Lactobacillus plantarum KKP/593/p
                     
                        Lactobacillus plantarum KKP/788/p
                     
                        Lactobacillus buchneri KKP/907/p
                  
                  
                     
                        Priedo sudėtis
                     
                     
                        Lactobacillus plantarum KKP/593/p, Lactobacillus plantarum KKP/788/p ir Lactobacillus buchneri KKP/907/p preparatas, kuriame yra ne mažiau kaip 1 × 109 KSV/g priedo, esant santykiui atitinkamai 4:4:1 (Lactobacillus plantarum KKP/593/p: Lactobacillus plantarum KKP/788/p: Lactobacillus buchneri KKP/907/p)
                     
                        Veikliosios medžiagos apibūdinimas
                     
                     Gyvybingos Lactobacillus plantarum KKP/593/p, Lactobacillus plantarum KKP/788/p ir Lactobacillus buchneri KKP/907p ląstelės.
                     
                        Analizės metodas
                         (1)
                     
                     Pašaro priedo skaičiavimas: paskleidimo ant plokštelės metodas naudojant MRS agarą (EN 15787).
                     Pašaro priedo identifikavimas: impulsinė lauko gelių elektroforezė (PFGE).
                  
                  
                     Galvijai
                     Avys
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Priedo ir premikso naudojimo taisyklėse nurodyti laikymo sąlygas.
                              
                           
                                 2.
                              
                              
                                 Mažiausias priedo kiekis, kai priedas naudojamas be kitų į silosą dedamų mikroorganizmų: 1 × 108 KSV/kg šviežios medžiagos.
                              
                           
                                 3.
                              
                              
                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                              
                           
                  
                     2027 m. lapkričio 8 d.
                  
               
            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.